রেলিডি (Rallidae) ছোট ও মাঝারি আকারের একদল পাখির একটি গোত্র। এ গোত্রে যথেষ্ট পরিমাণ বৈচিত্র্য রয়েছে। বিভিন্ন প্রজাতির ঝিল্লি, কুট, পানমুরগি, কালেম ইত্যাদি এ গোত্রের অন্তর্গত। এ সকল প্রজাতি সাধারণত জলাভূমি ও জলজ প্রতিবেশে বসবাস করে। পৃথিবীর কেবলমাত্র শুষ্ক মরুভূমি, মেরু অঞ্চল ও পার্বত্য এলাকা ছাড়া স্থলভূমির সর্বত্রই এসব প্রজাতি দেখা যায়। অ্যান্টার্কটিকা ছাড়া সকল মহাদেশেই এদের দেখা যায়। কয়েক প্রজাতির ঝিল্লির বিস্তৃতি কেবল দ্বীপসমূহে সীমাবদ্ধ (যেমন- গুয়াম ঝিল্লি)। জলাভূমির আশেপাশে ঘন ঝোপঝাড় এদের প্রিয় এলাকা।